Emma Verlinden

Emma Verlinden (n. ye 14 di februaro 2000 en Mechelen) esas Belgiana film-aktoro e televizion-aktoro.

Elua unesma filmo esas la aventuro-filmo por yuni Labyrinthus en qua Emma Verlinden pleis la chefa rolo dil puerino Nola qua kaptesis en ludo di komputoro. Elu pleis anke en diversa serii e filmi de televiziono.

Kom infanto Emma Verlinden aktis e kantis en muzikalo por infanti quale Annie. La matro-linguo di Emma Verlinden esas la nederlandana.

Emma Verlinden formacas kun sua fratulo Warre Verlinden la komedio-dueto Warremma.

Filmografio
Filmi de cinemo e televiziono
 2014 Labyrinthus Nola (Chefa rolo)
 2014 Vriendinnen Carine
 2015 Kattenoog Robin (Chefa rolo)
 2017  Maverick Emma (Chefa rolo)
 2018 Gent-West Nina Pieraerts (Chefa rolo)
 2019 -nu Undercover Polly Lemmens

Muzikalo
 2010 Oliver! 
 2013 Annie July

Kategorio:Belgian aktori